(Lamentazzjoni għal Ignacio Sànchez Mejfas) IT-TNIFFID U L-MEWT B kan ta' waranofsinhar. Kienu eżatt il-ħamsa ta' waranofsinhar. Tfajjel ġab il-liżar abjad fil-ħamsa ta' waranofsinhar. Ġewlaq ġir ippreparat għal-lest fil-ħamsa ta' waranofsinhar. Il-bqija kien mewt, u mewt biss. Fil-ħamsa ta' waranofsinhar. Ir-riħ ġarr miegħu t-tajjar fil-ħamsa ta' waranofsinhar u l-ossidu ferrex kristall u nikil fil-ħamsa ta' waranofsinhar. Issa l-ħamiema u l-leopard jitqabdu fil-ħamsa ta' waranofsinhar. u koxxa ddolorata b'qarn fil-ħamsa ta' waranofsinhar. Il-korda l-baxxa daqqet fil-ħamsa ta' waranofsinhar qniepen arseniċi u duħħan ħarġa LXXXIX 2016: 120 fil-ħamsa ta' waranofsinhar. Gruppi ta' skiet fl-irkejjen fil-ħamsa ta' waranofsinhar. U l-barri biss b'qalbu ferħanal fil-ħamsa ta' waranofsinhar. Hu u ġej l-għaraq tas-silġ Fil-ħamsa ta' waranofsinhar, Meta l-arena tal-barri kienet miksija bil-jodju fil-ħamsa ta' waranofsinhar. Il-mewt biedet bajd fil-ġerħa Fil-ħamsa ta' waranofsinhar. Fil-ħamsa ta' waranofsinhar. Eżatt fil-ħamsa ta' waranofsinhar. Tebut fuq ir-roti hi soddtu fil-ħamsa ta' waranofsinhar. Għadam u flawti jidwu f'widnejh fil-ħamsa ta' waranofsinhar. Il-barri diġà kien qed jonfor minn ġe' moħħu fil-ħamsa ta' waranofsinhar. Il-kamra kienet tiddi bl-agunija fil-ħamsa ta' waranofsinhar. Fil-bogħod issa ġejja l-gangrena fil-ħamsa ta' waranofsinhar. Qarn tal-ġilju fil-wirkejn ħadrana Fil-ħamsa ta' waranofsinhar. Il-ġrieħi kienu jikwu bħax-xmux fil-ħamsa ta' waranofsinhar, u l-folla kienet qed tkisser it-twieqi fil-ħamsa ta' waranofsinhar. Fil-ħamsa ta' waranofsinhar. Ah, dik il-ħamsa ta' waranofsinhar fatalil Kienu l-ħamsa fuq l-arloġġi kollhal Kienu l-ħamsa fid-dell ta' waranofsinhar. ħarġa LXXXIX 2016 127 ID-DEMM IMXERRED Għidu lill-qamar jiġi, għax ma rridx nara d-demm ta' Ignacio fuq ir-ramel. Il-qamar miftuħ beraħ. Żiemel ta' sħajjeb wieqfa ċassi, u l-arena tal-barri griża tal-ħolm biż-żafżaf fil-barreras. Ma narahxli Ħalluli l-memorja titkebbesl ta' bjuda hekk ċkejkunat Ma rridx narahl Il-baqra tad-dinja antika għaddiet ilsienha mnikket fuq gelgul demm imxerred fuq ir-ramel, u l-barrin ta' Guisando, ftit mewt u ftit ħaġar, għajtu bħal żewġ sekli imxebbgħin idommu l-art. b'mewtu kollha fuq spallejh. Huwa fittex it-tbexbix Ifittex il-profil kunfidenti tiegħu u l-ħolma tikkonfondih. Fittex lil ġismu sabiħ u ltaqa' ma' demmu mibruħ. Ma rridx nisma' l-gelgul jispara kull darba b'inqas saħħa: dik il-qabża li ddawwal il-fillieri tal-imgħaqad, u tixtered fuq il-courderov u fuq il-ġilda ta' multitudni għatxana. Min qiegħed jgħajjat li għandi nersaq viċini Titolbunix narahl Għajnejh ma ngħalqux meta l-qrun fil-qrib lemaħ, imma l-ommijiet terribbli għollew rashom. telgħet arja ta' ilħna sigrieti, jgħajtu lill-barrin ċelesti, raħħala taċ-ċpar pallidu. Ma kien hemm ebda prinċep f'Sivilja li seta' jitqabbel miegħu, la xabla bħal tiegħu, la qalb hekk ta' vera. Bħal xmara ta' Ljuni kienet saħħtu meraviljuża, u bħal sider tal-irħam kienet soda il-prudenza miġbuda tiegħu. L-arja ta' Ruma Andalużjana induratlu lil rasu fejn tbissimtu kienet bħal nard ifuħ ta' dehen u intelliġenza. X'kobor ta' toreador kien fl-arenal X'ħaddiem tal-id tajjeb kien fis-sierral ħarġa LXXXIX 2016: 123 Kemm kien ġentili mas-sbul tal-qamħi Kemm kien iebes mal-ixprunil Kemm kien ħelu mal-indewwal Kemm kien sabiħ fil-festal Kemm kien tremend mal-aħħar banderillas tad-dlam' Imm'issa rieqed bla tmiem. Issa l-ħażiż u l-ħaxix jiftħu, b'subgħajn felħana, il-fjura tal-kranju tiegħu. u issa demmu joħroġ ikanta; ikanta fl-artijiet mgħaddra u fil-mergħat, jiżloq fuq il-qrejjen iffriżati, itemtem bla ruħ fiċ-ċpar jitfixkel f'elf difer ta' bhima bħal ilsien twil, imdejjaq, oskur, biex jifforma għadira ta' agunija ħdejn il-Quadalguivir kewkbiena. O, ħajt bajdan ta' Spanjal O, barri sewdien tan-niketl O, rużinjol tal-vini tiegħul Ebda kalċi ma jista' jesgħu, ebda ħuttaf ma jista' jixorbu, ebda ġlata tad-dawl ma tista' tberrdu, jew għanja, jew dilluvju ta' ġilju abjad, ebda ħġieġ ma jista' jiksih bil-fidda. Il-MALTI IL-ĠISEM STENDUT Il-ġebel huwa moħħ fejn il-ħolm jingħi bla ilmijiet iserrpu u ċipress iffriżat. il-ġebel huwa spalla fuq xiex iġġorr iż-żmien b'siġar iffurmati mid-dmugħ u ż-żagarelli u l-pjaneti. Rajt ħalbiet tax-xita griżi jimxu lejn l-imwieġ jerfgħu dirgħajhom torja mhedda biex jeħilsu mill-ħafna tal-ġebel mimdud li jħollilhom riġlejhom, bla ma jxarrbilhom demmhom. Għax il-ħaġar jiġbor żrieragħ u sħab, skeletri tal-alwett u Ipup tal-penumbra: iżda la jrendi ħsejjes, la kristalli u lanqas nirien, areni tal-barri biss u areni tal-barri u iktar areni tal-barri bla ħitan. Issa, Ignacio, dak li twieled tat-tajjeb, imqiegħed fuq il-ħaġar. Kollox mitmumil X'inhu jiġril Xtarrlu wiċċu: il-Mewt għattietu b'kubrit safrani u poġġietlu fuqu r-ras ta' minotawr oskur, Kollox mitmuml Ix-xita qed tinfidlu ħalqu. L-arja, bħallikieku miġnuna, tħalli 'l sidru mixrub u l-imħabba, imxarrba għasra bid-dmugħ tas-silġ issaħħan lilha nfisha fuq il-quċċata tal-mandri. X'inhuma jgħidu7 Waqa' Skiet irejjaħ. Ninsabu hawn b'ġisem mimdud li ser jintefa, b'forma pura li kellha r-rużinjoli u nilmħuha timtela b'toqob bla qigħan. Min ikemmex il-kefen7 Dak li jgħid mhux verul Hawn ħadd ma jkanta, ħadd ma jibki fir-rokna, ħadd ma jniggeż l-ixpruni, lanqas iwerwer lis-serp. Hawn ma rrid xejn għajr għajnejn tondi biex nara 'l ġismu bla ċans ta' mistrieħ. ħarġa LXXXIX 2016 125 Hawn, irrid nara 'l dawk l-irġiel ta' leħen iebes. Dawk li jkissru ż-żwiemel u jiddominaw lix-xmajjar; dawk l-irġiel ta' qafas iċaqċaq li jkantaw b'fomm mimli xemx u żnied. Hawn irrid narahom. Quddiem il-ħaġar. Quddiem dal-ġisem b'riedni miksura. Irrid naf mingħandhom l-eżodu tat-triq għal dal-kaptan imneħħi mill-mewt. Irridhom juruni lament bħal xmara li jkollha ċpar ħlejju u xtajtiet fondi, biex jieħdu ġisem Ignacio fejn jitlef lilu nnifsu bla ma jisma' t-tħarħir doppju tal-barrin. Jitlef lilu nnifsu fl-arena tonda tal-qamar taparsi f'żgħożitu kien barra kwiet u mnikket jitlef lilu nnifsu fil-lejl ta' bla kant il-ħut u fil-boskett abjad tad-duħħan iffriżat. Ma tridhomx jgħattulu wiċċu bl-imkatar għax inkella jidra l-mewt li qed iġorr. Mur, Ignacio, tħossx it-tnaffir jaħraq. Orqod, tir, strieħ: anke l-baħar imut Il-barri ma jafekx, lanqas it-tina, lanqas iż-żwiemel, lanqas in-nemel ta' darek stess. It-tfajjel u l-waranofsinhar ma jafukx għax int mitt għal dejjem. Spalltek tal-ħaġar ma tafekx lanqas is-satin sewdieni, fejn tinsab mitbuq. Il-memorja siekta tiegħek ma tafekx għax int mitt għal dejjem. Tiġi l-ħarifa b'bebbux abjad żgħir, għeneb bil-lega u għoljiet imgeddsa, imma ħadd ma jħarislek f'għajnejk għax int mitt għal dejjem. Għax int mitt għal dejjem, bħall-mejtin kollha ta' fuq l-art, bħall-mejtin kollha li huma minsija f'munzell ta' klieb bla ħajja. Imma jien ngħanni dwarek. Għal ta' warajk, ngħanni dwar il-profil u l-grazzja tiegħek. Dwar il-maturità insinji ta' fehmtek. Dwar l-aptit tiegħek għall-mewt u t-togħma ta' fommha. Dwar id-diq tal-gost qalbieni tiegħek ta' dari. Irid jgħaddi żmien twil, jekk qatt, qabel jitwieled Andalużjan hekk ta' veru, hekk għani fl-avventura. Ngħanni dwar l-eleganza tiegħu bi kliem li jitniehed, u niftakar żiffa mnikkta fis-siġar taż-żebbuġ.